E 1618 e choulennas ar familh Barbier digant roue Bro-Chall Loeiz XIII ma vije anvet domani Keryann da varkizelezh. O vezañ ma oa unan eus kaerañ kestell Breizh ha Bro-Chall ez asantas ar roue ha lakaat a reas perchenned ar chastell da varkized. Dilezet e voe ar chastell un tamm e-kerzh ar 17vet kantved met adkavout a reas e lufr gant e berchenned nevez, ar re Goatanskour a gemeras lech ar familh Barbier en 18vet kantved. En eil lodenn an 18 vet kantved e veze degemeret ingal noblañsoù Bro Leon er savadur pompadus gant Suzanne Augustine Koatanskour pried François-Gilles Kersaozon . An Dispach Gall a lakaas un termen dar pompadoù. Harzet e voe ar Varkizez Koatanskour, bachet e Brest ha dibennet.